اؤزبکیستان‌دا توریزمین گلیشدیریلمه‌سینه یؤنه‌لیک ایشلر چرچیوه‌سین‌ده ۱۰۱ اؤلکه وطنداشینا ۵ گونلوک ویزا معافیتی گتیریلدی.
پرزیدنت شؤوکت میرضیایئو، "خاریجی وطنداشلارین اؤزبکیستانا گیریشلرینین آسانلاشدیریلماسینا یؤنه‌لن تدبیرلره دایر" قرارنامهنی ایمضالادی.
قرارنامه‌یه گؤره، ۱۵ ژوئیه‌دن اعتباراً اؤزبکیستان‌داکی هاوا لیمانلارین‌دان اوچونجو بیر اؤلکه‌یه گئده‌جک اولان ۱۰۱ اؤلکه‌نین وطنداشینا، بئش گون بویونجا بو اؤلکه‌ده ویزاسیز قالابیلمه حاقی تانیندی.
قرارنامه  ایله، آیریجا ۱۶ یاشینی دولدورمایان خاریجی وطنداشلارا دا یانینداکی ایله برابر اؤلکه‌ده ۹۰ گونه قدر ویزاسیز قالما حاقی وئریلدی.
خاریجیلر، اؤزبکیستان ویزاسینی آلماق اوچون اینترنت‌دن باش ووراراق "الکترونیک ویزا" آلابیله‌جک.
اؤزبکیستان، مارس آیین‌دا، آرالارین‌دا تورکیه‌نین ده اولدوغو ۷ اولکه وطنداشینا ۳۰ گون بویونجا بو اؤلکه‌ده ویزاسیز قالما، ۳۹ اؤلکه وطنداشلارینا ایسه ساده لشدیریلمیش ویزا رژیمی باشلادی.
بو شکیل‌ده وطنداشلاری اؤزبکیستانی ویزاسیز سفر ائده بیله‌جک اؤلکه‌لرین ساییسی ۱۶یا، ویزا آسان‌لیغی تعمین ائد‌ن اؤلکه ساییسی دا ۵۱ه یوکسلدی.
سون دؤورده توریزمین اینکیشاف ائتدیریلمه‌سینه یؤنه‌لیک آلینان قرارلارین آردین‌دان ایلین ایلک بئش آیین‌دا اؤزبکیستانا گلن خاریجی توریستلرین ساییسی اؤتن ایلین عینی دؤورونه نیسبتا یوزده ۹۳ آرتاراق ۲،۲ میلیونا چاتدی.
